ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1106/96 υποβολή: Κατερίνα Δασκαλάκη (UPE) προς την Επιτροπή (13 Μαΐου 1996)

Θέμα: Διακοπή χρηματοδότησης από το Ταμείο Συνοχής έργων ύδρευσης σε οκτώ ελληνικές πόλεις

Προτίθεται η Επιτροπή να διακόψει τη χρηματοδότηση από το Ταμείο Συνοχής των έργων ύδρευσης της Χαλκίδας, της Πτολεμαΐδας, των Γιαννιτσών, της Βέροιας, των Τρικάλων, της Φλώρινας, του Άργους και της Τρίπολης;

Με δεδομένα ότι:

α) η πρώτη φάση των έργων έχει ήδη εγκριθεί για χρηματοδότηση και τα έργα βρίσκονται ήδη σε πλήρη εξέλιξη

β) τα εν λόγω έργα αποτελούν μέρος μιας ορατής συνολικής στρατηγικής και πολιτικής ύδρευσης, γεγονός που καθιστά δυνατή την εξαίρεσή τους από τη μη χρηματοδότηση έργων των οποίων το συνολικό μέγεθος υπολείπεται των 10 εκατ. Ecu σύμφωνα με τις διατάξεις του κανονισμού 1164/94 ((ΕΕ L 130 της 25.05.1994, σελ. 1. ))

γ) οι περιοχές της Χαλκίδας ειδικότερα αλλά και της Φλώρινας, της Πτολεμαΐδας και των άλλων πόλεων, αντιμετωπίζουν έντονα περιβαλλοντικά και κοινωνικά προβλήματα γνωστά στην Επιτροπή 7

Ποιοί λόγοι θα μπορούσαν να δικαιολογήσουν επαρκώς διακοπή της χρηματοδότησης του έργου και εν πάση περιπτώσει για ποιούς λόγους η Επιτροπή εγκρίνει αρχικά αυτό και άλλα παρόμοια έργα εάν δεν ολοκληρώνει την απαραίτητη για την περάτωσή τους ενίσχυση;

Κοινή απάντηση της κ. Wulf-Mathies εξ ονόματος της Επιτροπής στις γραπτές ερωτήσεις E-1093/96 και E-1106/96 (14 Ιουνίου 1996)

Σύμφωνα με το άρθρο 9 του κανονισμού (ΕΟΚ) αριθ. 792/93 του Συμβουλίου της 30ής Μαρτίου 1993 για τη θέσπιση χρηματοδοτικού μέσου συνοχής ((ΕΕ L 79 της 1.4.1993. )), η Επιτροπή είχε εγκρίνει τον Οκτώβριο του 1993, φάσεις ανεξάρτητων από τεχνική και χρηματοδοτική άποψη έργων ύδρευσης στις πόλεις της Χαλκίδας, της Πτολεμαΐδας, των Γιαννιτσών, της Βέροιας, των Τρικάλων, της Φλώρινας, του Άργους και της Τρίπολης. Τα σχετικά έργα ολοκληρώθηκαν τον Οκτώβριο του 1995.

Στη συνέχεια, οι ελληνικές αρχές είχαν υποβάλει τον Ιούλιο του 1994 και τον Νοέμβριο του 1995 για χρηματοδότηση από το Ταμείο Συνοχής, άλλα ανεξάρτητα από τεχνική και χρηματοδοτική άποψη έργα στις προαναφερθείσες πόλεις, βάσει του άρθρου 1 παράγραφος 3 του κανονισμού (ΕΚ) αριθ. 1164/94 της 16ης Μαΐου 1994 για την ίδρυση του Ταμείου Συνοχής ((ΕΕ L 130 της 25.5.1994. )). Τα έργα αυτά, το συνολικό κόστος των οποίων κυμαίνεται μεταξύ 1,4 εκατ. ECU (Χαλκίδα) και 3 εκατ. ECU (Πτολεμαΐδα), δεν ελήφθησαν υπόψη ως κατά προτεραιότητα έργα. Η Επιτροπή ενημέρωσε τις ελληνικές αρχές, το Δεκέμβριο του 1995, σχετικά με την απόφασή της να μη συγχρηματοδοτήσει τα εν λόγω έργα.

Ας σημειωθεί ότι το Ταμείο Συνοχής δεν διαθέτει αίτηση εκ μέρους των ελληνικών αρχών, όπου παρουσιάζονται τα εν λόγω έργα στο πλαίσιο των ομάδων συναφών έργων, σύμφωνα με το άρθρο 10 παράγραφος3 του κανονισμού του Ταμείου Συνοχής. Εάν είχε υποβληθεί μία τέτοια αίτηση, η Επιτροπή θα μπορούσε να προβεί σε επανεξέταση των σχετικών φακέλων.
ΓΡΑΠΤΗ ΕΡΩΤΗΣΗ E-0963/96 υποβολή: Christine Oddy (PSE) προς την Επιτροπή (26 Απριλίου 1996)

Θέμα: Τα δικαιώματα των παιδιών

Γνωρίζει η Επιτροπή το Ευρωπαϊκό Φόρουμ για την Ευημερία των Παιδιών και το έγγραφό του «Αναθεώρηση της Συνθήκης του Μάαστριχτ» που ενέκρινε τον Δεκέμβριο 1995;

Ποιά μέτρα σκοπεύει να λάβει η Επιτροπή προκειμένου διασφαλίσει τα δικαιώματα των παιδιών;

Απάντηση του κ. Flynn εξ ονόματος της Επιτροπής (26 Ιουνίου 1996)

Η Επιτροπή είναι ενήμερη για την ύπαρξη του Ευρωπαϊκού Φόρουμ Παιδικής Πρόνοιας και επιδοτεί τις δραστηριότητές του μέσω του κονδυλίου του προϋπολογισμού Β3-4100. Η διάσκεψη στο Λουξεμβούργο με θέμα «Τα δικαιώματα του παιδιού στην Ευρώπη - ενημέρωση - υλοποίηση», κατά την οποία συντάχθηκε το προσχέδιο του εγγράφου «Αναθεώρηση της συνθήκης του Μaastricht», συγχρηματοδοτήθηκε επίσης από την Επιτροπή το 1995. Παρ' όλα αυτά, το έγγραφο δεν έχει ετοιμαστεί ακόμη και γι' αυτό το λόγο δεν έχει υποβληθεί στην Επιτροπή.
ΓΡΑΠΤΗ ΕΡΩΤΗΣΗ E-1295/96 υποβολή: Roberto Mezzaroma (UPE) προς την Επιτροπή (31 Μαΐου 1996)

Θέμα: Το εμπόριο νεφρών στην Ινδία

Στη Νότιο Ινδία, στην επαρχία Tamil Nadu, η μεταμόσχευση αγορασμένων νεφρών δημιούργησε ένα ανθηρό διεθνές εμπόριο συνεπεία του οποίου 5.000 άτομα, ιδιαίτερα γυναίκες, ζουν με ένα μόνο νεφρό.

Η νέα νομοθεσία για τις μεταμοσχεύσεις, η οποία ενεκρίθη τον Μάϊο του περασμένου έτους, κάτω από την πίεση της αγανάκτησης της κοινής γνώμης, περιόρισε δραστικά το εμπόριο των νεφρών 7 εν τούτοις, το φαινόμενο των μεταμοσχεύσεων αγορασμένων οργάνων δεν εξαλείφθηκε πλήρως 7

Η Επιτροπή θα μπορούσε να απαντήσει:

1. Ποιά μέτρα σκοπεύει να αναλάβει η Επιτροπή για την ενίσχυση του ελέγχου στα κράτη μέλη της Ευρωπαϊκής Ένωσης όσον αφορά την παράνομη εισαγωγή ανθρωπίνων οργάνων;

2. Δεν θεωρεί η Επιτροπή σκόπιμη την αποστολή στην Ινδία μιας ιατρικής ομάδος κοινοτικών επιθεωρητών προκειμένου να διαπιστωθούν οι πραγματικές διαστάσεις του φαινομένου και εάν παραβιάζονται τα ανθρώπινα δικαιώματα σε επίπεδο διαφύλαξης της υγείας;

Απάντηση του κ. Marin εξ ονόματος της Επιτροπής (20 Ιουνίου 1996)

Η Επιτροπή συμφωνεί πλήρως για την ανάγκη εξάλειψης των παράνομων μεταμοσχεύσεων ανθρωπίνων οργάνων για χρήματα και βλέπει με ικανοποίηση τις προσπάθειες που καταβάλλει η Ινδία για την εξάλειψη της πρακτικής αυτής.

1. Η εφαρμογή του ποινικού δικαίου για την καταπολέμηση του παράνομου εμπορίου οργάνων είναι σαφώς θέμα που ενδιαφέρει τα κράτη μέλη. Η Επιτροπή ωστόσο, σημειώνει την ανάγκη συντονισμού των τελωνειακών υπηρεσιών που έχουν να αντιμετωπίσουν τη δυσκολία προσδιορισμού της καταγωγής (με πληρωμή ή χωρίς πληρωμή) των εισαγομένων οργάνων στα σύνορα.

2. Για το λόγο αυτό, είναι απαραίτητο για την άσκηση αποτελεσματικής πολιτικής να διεξάγεται έλεγχος στη χώρα καταγωγής. Επειδή η φτώχεια είναι ο κύριος λόγος για τη συνεχή προμήθεια οργάνων, η Επιτροπή ενίσχυσε τη δέσμευσή της για την ανύψωση της ποιότητας ζωής στην Ινδία, με τη χρηματοδότηση προγραμμάτων για τη δημόσια υγεία, την εκπαίδευση και την πληροφόρηση, προσδίδοντας ιδιαίτερη έμφαση στις γυναίκες. Η Επιτροπή θεωρεί ότι παρόμοια θετικά μέτρα αποτελούν το καλύτερο μέσο για την αντιμετώπιση του προβλήματος και είναι έτοιμη να εξετάσει την υποστήριξη περαιτέρω πρακτικών μέτρων εφόσον η Ινδία χρειαστεί βοήθεια για την εξάλειψη αυτής της κατάστασης ή για τη διερεύνησή της.
ΓΡΑΠΤΗ ΕΡΩΤΗΣΗ E-0750/96 υποβολή: Hadar Cars (ELDR) προς την Επιτροπή (26 Μαρτίου 1996)

Θέμα: Η περιφερειακή πολιτική μετά το 2000

Κατά πόσο θα πρέπει να αυξηθεί ο προϋπολογισμός, εάν πρόκειται να χρησιμοποιηθεί το σημερινό καθεστώς των διαρθρωτικών ταμείων σε Χ νέα κράτη μέλη χωρίς να τιμωρηθούν οι περιφέρειες που ευνοούνται σήμερα από την ενίσχυση αυτή;

Εάν δεν αυξηθεί ο προϋπολογισμός για τα διαρθρωτικά ταμεία ενώ θα υπάρξουν Χ ((Χ = Πολωνία, Ουγγαρία, Δημοκρατία της Τσεχίας, Σλοβακία, Ρουμανία, Βουλγαρία, Εσθονία, Λεττονία, Λιθουανία και Σλοβενία. )) νέα κράτη μέλη, ποιές περιφέρειες θα είχαν δικαίωμα ενίσχυσης;

1. εφόσον παρατείνετο το παρόν καθεστώς;

2. εάν χρησιμοποιείτο ως παράμετρος η ανεργία αντί του ΑΕΠ;

Aπάντηση της κας Wulf-Mathies εξ ονόματος της Επιτροπής (30 Απριλίου 1996)

Το σημερινό καθεστώς των διαρθρωτικών ενισχύσεων στις καθυστερημένες αναπτυξιακά περιοχές με τις οποίες ταυτίζονται συχνά οι χώρες της κεντρικής και ανατολικής Ευρώπης, υποψήφιες για ένταξη, δεν δύναται να αποτελέσει σημείο αναφοράς για νέες προτάσεις προϋπολογισμού στο πλαίσιο των διαρθρωτικών πολιτικών για τις χώρες αυτές.

Οι περισσότερες από τις επιλέξιμες περιοχές του στόχου 1 των δεκαπέντε σημερινών κρατών μελών απολαύουν πράγματι εδώ και δέκα χρόνια, ίσως και περισσότερο της υποστήριξης των διαρθρωτικών ταμείων. Το σημερινό επίπεδο ποσοστού των διαρθρωτικών ενισχύσεων προκύπτει από μία μακρά διαδικασία αύξησης του εν λόγω καθεστώτος μεταφοράς. Δεν δύναται παρά να ισχύσει το ίδιο και για τις υποψήφιες χώρες. Αυτές δεν θα μπορούσαν να απορροφήσουν, κατά τη διάρκεια των πρώτων ετών μετά την ένταξή τους, διαρθρωτικούς πόρους ανώτερους από ένα πολύ περιορισμένο ποσοστό σε σχέση με το εσωτερικό ακαθάριστο προϊόν τους, συμπεριλαμβανομένων των μακρο-οικονομικών λόγων και των διοικητικών ικανοτήτων, ακόμη περιορισμένων, για να εφαρμοσθεί η συγχρηματοδότηση της κοινοτικής διαρθρωτικής υποστήριξης.

Όσον αφορά την μελλοντική επιλεξιμότητα των περιοχών των δεκαπέντε κρατών μελών σε ένα πλαίσιο διεύρυνσης, αυτή θα εξαρτηθεί από ορισμένο αριθμό παραγόντων, οι οποίοι παραμένουν σήμερα αρκετά αβέβαιοι. Μεταξύ αυτών πρέπει να αναφερθεί η ημερομηνία προσχώρησης εκάστης υποψήφιας χώρας, η αναθεώρηση ή όχι των κανόνων επιλεξιμότητας (συμπεριλαμβανομένης της δυνατότητας να ληφθεί υπόψη το κριτήριο ανεργίας, όπως αναφέρει το Αξιότιμο Μέλος του Κοινοβουλίου), η σχετική επιτυχία όσον αφορά τα πραγματικά αποτελέσματα που θα έχουν εκπληρώσει οι περιοχές που υποστηρίζονται σήμερα από τα διαρθρωτικά ταμεία καθώς και το σχετικό επίπεδο ευημερίας που έχει επιτευχθεί από τις υποψήφιες χώρες, για το οποίο υπάρχει μεγάλη αβεβαιότητα.

Για όλους τους ανωτέρω λόγους, είναι αρκετά αβέβαιο να προταθεί προς στιγμή οιαδήποτε υπόθεση κατάρτισης προϋπολογισμού ή επιλεξιμότητας των εν λόγω περιοχών μετά το έτος 1999.
ΓΡΑΠΤΗ ΕΡΩΤΗΣΗ E-1041/96 υποβολή: Josι Valverde Lσpez (PPE) προς την Επιτροπή (3 Μαΐου 1996)

Θέμα: Μη εφαρμογή, εκ μέρους της ισπανικής κυβέρνησης, της οδηγίας σχετικά με την ασφάλεια και υγεία κατά την εργασία σε εξοπλισμό με οθόνη οπτικής απεικόνισης

Πώς εκτιμά η Επιτροπή την μη εφαρμογή, εκ μέρους της ισπανικής κυβέρνησης, της οδηγίας 90/270/ΕΟΚ ((ΕΕ L 270, της 21.6.1990, σελ. 14. )), σχετικά με την ασφάλεια και υγεία κατά την εργασία σε εξοπλισμό με οθόνη οπτικής απεικόνισης, στα πεδία της απασχόλησης, των εργασιακών σχέσεων και των κοινωνικών θεμάτων;

Κοινή απάντηση του κ. Flynn εξ ονόματος της Επιτροπής στις γραπτές ερωτήσεις E-1041/96, E-1042/96, E-1043/96 και E-1044/96 (12 Ιουνίου 1996)

Ο αξιότιμος βουλευτής παραπέμπεται στη 13η ετήσια έκθεση της Επιτροπής προς το Κοινοβούλιο σχετικά με τον έλεγχο της εφαρμογής του κοινοτικού δικαίου -1995 ((COM(96) 600. )) και κυρίως στο παράρτημά της «Κατάστασης εφαρμογής των οδηγιών», η οποία θα διαβιβαστεί προσεχώς στο Κοινοβούλιο.
ΓΡΑΠΤΗ ΕΡΩΤΗΣΗ E-1060/96 υποβολή: Carlos Robles Piquer (PPE) προς την Επιτροπή (13 Μαΐου 1996)

Θέμα: Προσφυγές κατά της ονομασίας «EURO» για το ενιαίο νόμισμα

Μπορεί η Επιτροπή να μας πληροφορήσει αν υποβλήθηκε στο Ευρωπαϊκό Πρωτοδικείο η προσφυγή κατά της αλλαγής της ονομασίας του «Ecu» σε «EURO» για το ενιαίο νόμισμα, προσφυγή που είχε αναγγείλει τον περασμένο Ιανουάριο στο Παρίσι ο κ. Spitzer, με το αιτιολογικό ότι παραβιάζεται η Συνθήκη του Μάαστριχτ;

Απάντηση του κ. de Silguy εξ ονόματος της Επιτροπής (10 Ιουνίου 1996)

Σύμφωνα με όσα γνωρίζει η Επιτροπή, δεν έχει υποβληθεί καμία προσφυγή στο Πρωτοδικείο ή στο Ευρωπαϊκό Δικαστήριο, κατά της επιλογής της ονομασίας «ευρώ» για το ενιαίο νόμισμα.
ΓΡΑΠΤΗ ΕΡΩΤΗΣΗ E-1404/96 υποβολή: Laura De Esteban Martin (PPE) προς την Επιτροπή (6 Iουνίου 1996)

Θέμα: Πρόγραμμα ALFA

Μπορεί η Επιτροπή να διευκρινίσει ποιά σχέδια χρηματοδοτήθηκαν στο πλαίσιο του προγράμματος ALFA και ποιό ήταν το ποσοστό συμμετοχής των ισπανικών πανεπιστημίων στα σχέδια αυτά;

Απάντηση του κ. Marin εξ ονόματος της Επιτροπής (24 Ιουνίου 1996)

Η Επιτροπή προκήρυξε μέχρι σήμερα τέσσερεις προσκλήσεις για την υποβολή υποψηφιοτήτων στο πλαίσιο του προγράμματος Alfa. Με τα τρία πρώτα στάδια υποβολής των υποψηφιοτήτων (το τέταρτο στάδιο είναι ακόμη υπό εξέταση), η Επιτροπή έκρινε ότι 387 σχέδια μπορούν να αποτελέσουν αντικείμενο χρηματοδότησης. Αυτά τα 387 σχέδια επιλέχθησαν μεταξύ των 1637 που είχαν υποβληθεί. Ο κατάλογος των εγκεκριμένων σχεδίων αποστέλλεται απευθείας στο Αξιότιμο Μέλος και στη Γενική Γραμματεία του Κοινοβουλίου.

Στην ανάπτυξη αυτών των 387 εγκεκριμένων σχεδίων συμμετέχουν πάνω από 800 ανώτατα εκπαιδευτικά ιδρύματα μεταξύ των οποίων περιλαμβάνονται 50 ισπανικά ιδρύματα (6,25%). Στο βαθμό που θα συμμετάσχουν πολλά ιδρύματα σε διάφορα σχέδια μέσω των τμημάτων τους, ένα άλλο σημαντικό στοιχείο θα συνίσταται στον αριθμό των σχεδίων στο οποίο συμμετέχει κάθε κράτος μέλος. Σ'αυτό το πλαίσιο πρέπει να αναφερθεί ότι η Ισπανία συμμετέχει σε 312 από τα 387 εγκεκριμένα σχέδια, που αντιστοιχεί στο 80,6%.
ΓΡΑΠΤΗ ΕΡΩΤΗΣΗ E-0126/96 υποβολή: Raul Rosado Fernandes (UPE) προς την Επιτροπή (1 Φεβρουαρίου 1996)

Θέμα: Οι συνέπειες επί του ανταγωνισμού λόγω του συστήματος φοροαπαλαγής που εφαρμόζει ένα κράτος μέλος της Ευρωπαϊκής Ένωσης.

Το σύστημα φοροαπαλαγής που εφαρμόζει η Ισπανία παρέχει δικαίωμα πίστωσης χρόνου το οποίο αποτελεί οριστική ελάφρυνση της φορολογικής επιβάρυνσης και όχι προσωρινό ταμειακό πλεονέκτημα. Οι επιλέξιμες επενδύσεις αφορούν συγκεκριμένα τις εξής κατηγορίες δαπανών:

1. Νέες μετατροπές σε ακίνητη περιουσία με σκοπό την ανάπτυξη της επιχείρησης,

2. Δημιουργία θυγατρικών παραρτημάτων στο εξωτερικό και αγορά μετοχών σε ξένες εταιρείες άμεσα συνδεδεμένες με εξαγωγική δραστηριότητα αγαθών και υπηρεσιών 7

3. Δαπάνες για την έρευνα αγοράς για την προώθηση προϊόντων και άνοιγμα εξαγωγικών αγορών.

Οι κατηγορίες 2 και 3 περιλαμβάνουν όχι μόνο την εκτός της Ευρωπαϊκής Ένωσης οικονομική δραστηριότητα αλλά την εντός.

Η Επιτροπή θεωρεί ότι οι διατάξεις αυτές - οι οποίες ενδέχεται να αποτελούν δημόσια άμεση ενίσχυση του ισπανικού κράτους για την αγορά μετοχών σε μια άλλη χώρα της Ευρωπαϊκής Ένωσης - συμβιβάζονται με τους κανόνες που απορρέουν από τις Συνθήκες για την ίδρυση της ΕΟΚ και της ΕΚΑΧ, καθώς και από τα μετέπειτα κείμενα εφαρμογής;

Συμπληρωματική απάντηση του κ. Van Miert εξ ονόματος της Επιτροπής (7 Ιουνίου 1996)

Συμπληρώνοντας στην απάντησή της της 1ης Απριλίου 1996 ((ΕΕ C 183 της 24.6.1996, σελ. 13. )), η Επιτροπή πληροφορεί το Αξιότιμο Μέλος ότι τα μέτρα στα οποία αναφέρεται κοινοποιήθηκαν στην Επιτροπή από την ισπανική κυβέρνηση κατά την προσχώρηση της Ισπανίας. Η Επιτροπή δεν προέβαλε ποτέ αντιρρήσεις όσον αφορά την εφαρμογή τους.

Παρόμοια μέτρα υπάρχουν στις περισσότερες χώρες του Οργανισμού Οικονομικής Συνεργασίας και Ανάπτυξης (ΟΟΣΑ). Η Επιτροπή σκοπεύει να πραγματοποιήσει απογραφή των μέτρων που ισχύουν στα κράτη μέλη και που σκοπό έχουν να ενθαρρύνουν τις επενδύσεις στην αλλοδαπή και μελετά τα κριτήρια που πρέπει να εφαρμοστούν για την εξέταση του συμβιβάσιμου των μέτρων της μορφής αυτής με την κοινή αγορά.
ΓΡΑΠΤΗ ΕΡΩΤΗΣΗ E-1406/96 υποβολή: Laura De Esteban Martin (PPE) προς την Επιτροπή (6 Iουνίου 1996)

Θέμα: Med-Invest

Μπορεί η Επιτροπή να διευκρινίσει πώς χρησιμοποιεί το κονδύλι του προϋπολογισμού που προορίζεται μεταξύ άλλων για το πρόγραμμα Med-Invest;

Μπορεί επίσης να διευκρινίσει ποιά σχέδια χρηματοδοτήθηκαν από το δημοσιονομικό αυτό κονδύλι κατά το τελευταίο στάδιο;

Απάντηση του κ. Marin εξ ονόματος της Επιτροπής (24 Ιουνίου 1996)

Το πρόγραμμα Med-Invest είναι ένα από τα τέσσερα προγράμματα ((Med-Urbs/Med-Campus/Med-Media/Med-Invest. )) πολυμερούς αποκεντρωμένης συνεργασίας που εγκαινιάστηκαν το 1992 από την Κοινότητα στο πλαίσιο της νέας μεσογειακής πολιτικής. Ο γενικός στόχος του προγράμματος είναι να στηρίξει τη συνεργασία για την ανάπτυξη των μικρών και μεσαίων επιχειρήσεων (ΜΜΕ) των μεσογειακών εταίρων σε συνδυασμό με τις ΜΜΕ και τις επαγγελματικές οργανώσεις της Ευρώπης. Πρόκειται για μία μη επιστρεπτέα βοήθεια από το κονδύλιο Β7-4080 του προϋπολογισμού που έχει τίτλο «δράσεις που ευνοούν την πολυμερή και περιφερειακή ή υποπεριφερειακή συνεργασία στη Μεσόγειο». Η συνεισφορά της Κοινότητας ύψους 10 εκατ. ECU αφορά την πειραματική φάση του προγράμματος που αρχικά προβλεπόταν για δύο χρόνια και παρατάθηκε μέχρι το τέλος του 1995.

Το πρόγραμμα περιλαμβάνει δύο συμπληρωματικές πτυχές. Η πτυχή Α αφορά την προσέγγιση των ΜΜΕ των βορείων και νοτίων ακτών της Μεσογείου, μέσω ειδικών συναντήσεων μεταξύ ΜΜΕ (Europartenariat, Medpartenariat, Interprise, Medinterprise), καθώς και με την επέκταση στους μεσογειακούς εταίρους των δικτύων συνεργασίας μεταξύ των επιχειρήσεων που έχουν ήδη δοκιμαστεί στο κοινοτικό έδαφος (Business Cooperation Network (BC-Net) και Bureau de rapprochement des entreprises (BRE)). Η πτυχή Β αφορά την πειραματική εφαρμογή ειδικών μέσων στήριξης για τη δημιουργία και την ανάπτυξη των ΜΜΕ στους μεσογειακούς εταίρους (τομεακά ή εντοπισμένα μέσα), με βάση την εμπειρία που έχει αποκτηθεί από τα μέσα του ιδίου τύπου που υπάρχουν στην Κοινότητα.

Στο τέλος του Δεκεμβρίου 1995, οι χρηματοδοτούμενες δράσεις που είχαν ήδη υλοποιηθεί ή βρίσκονταν στο στάδιο εφαρμογής, ήταν οι ακόλουθες:

- Πτυχή Α: συμμετοχή των ΜΜΕ των μεσογειακών εταίρων σε: 6 Europartenariat, 3 Medpartenariat, 8 Interprise, 7 Medinterprise- Πτυχή Β: πρότυπα σχέδια που αφορούν μία ειδικευμένη χρηματοπιστωτική εταιρεία στην Αίγυπτο και στην Τυνησία, μία εταιρία διαχείρισης των εξαγωγών στο Μαρόκο και στην Τυνησία, κέντρα υπηρεσιών στο Μαρόκο, στην Κύπρο και στην Τουρκία και υπηρεσίες ανάπτυξης στην Τουρκία και στην Αίγυπτο.

Μία νέα φάση του προγράμματος θα υποβληθεί προς έγκριση στο τέλος του έτους, με επίκεντρο τις δράσεις εταιρικής σχέσης των επιχειρήσεων (συνέχιση της εφαρμογής της πτυχής Α που θα διατηρηθεί και το 1996), καθώς και τη δημιουργία δικτύων τεχνικών φορέων σε ευρω-μεσογειακό επίπεδο.
ΓΡΑΠΤΗ ΕΡΩΤΗΣΗ E-0683/96 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (26 Μαρτίου 1996)

Θέμα: Ενισχύσεις για τα βοοειδή

Στο πλαίσιο της ενδεχόμενης αναθεώρησης των ενισχύσεων για τα βοοειδή, ποίοι είναι οι λόγοι για τους οποίους η Επιτροπή επιδιώκει να εξαιρεθούν από τις εν λόγω ενισχύσεις οι ταύροι που προορίζονται για τις ταυρομαχίες;

Δεν είναι βόειο το κρέας που προσφέρουν τα εν λόγω ζώα στους καταναλωτές;

Ποιές είναι χώρες που θίγονται με την εν λόγω πρόταση της Επιτροπής;

Γνωρίζει η Επιτροπή ποιός είναι ο αριθμός των ζώων αυτής της κατηγορίας για τα οποία χορηγήθηκαν ενισχύσεις;

Γνωρίζει η Επιτροπή αυτό το είδος της εκτατικής κτηνοτροφικής δραστηριότητας καθώς και το ότι μόνο ένα μέρος από τα εκτρεφόμενα βοοειδή προορίζονται για τις ταυρομαχίες;

Απάντηση του κ. Fischler εξ ονόματος της Επιτροπής (12 Απριλίου 1996)

Το καθεστώς της ειδικής πριμοδότησης των παραγωγών βοείου κρέατος προβλέπεται ως μέτρο που προορίζεται να αντισταθμίσει στους παραγωγούς τις επιπτώσεις που προκύπτουν από τη μείωση των θεσμικών τιμών που επήλθαν από το 1987 (έτος δημιουργίας του καθεστώτος). Υπό την έννοια αυτή, ακόμη και αν οι ταύροι οι οποίοι προορίζονται για ταυρομαχία, μετά τη λήξη της ταυρομαχίας, οδηγούνται στην κατανάλωση, είναι προφανές ότι ο βασικός στόχος της παραγωγής τους δεν είναι αυτός της κρεοπαραγωγής αλλά της ταυρομαχίας. Ως εκ τούτου, η Επιτροπή κατόπιν των κριτικών που διατυπώθηκαν ότι οι ενισχύσεις που προορίζονται για τη στήριξη της κρεοπαραγωγής κατέληγαν στην εκτροφή ταύρων για ταυρομαχίες, εκτιμά ότι η χορήγηση της ειδικής πριμοδότησης ταύρων αφού έχουν επιλεγεί για ταυρομαχίες, συνιστά ανωμαλία η οποία πρέπει να διορθωθεί.

Όσον αφορά τις επιπτώσεις της πρότασης για χορήγηση πριμοδότησης για ταύρους που προορίζονται για ταυρομαχίες, το κράτος μέλος το οποίο πλήτττεται περισσότερο είναι η Ισπανία. Όσον αφορά την πρόταση γενικά, δεδομένου ότι στόχος είναι να αποφευχθεί η παραγωγή ενός είδους ζώων για τα οποία δεν υπάρχει ζήτηση στην αγορά και να ενθαρρυνθεί η παραγωγή ελαφρότερων ζώων, η πρόταση αφορά μία μορφή παραγωγής, παρά ορισμένα κράτη μέλη.

Όσον αφορά τον αριθμό των ταύρων που έτυχαν κοινοτικής ενίσχυσης, πρέπει να αναφερθεί ότι, δεδομένου ότι το υφιστάμενο καθεστώς πριμοδότησης βοοειδών δεν πραγματοποιεί διακρίσεις μεταξύ των διαφορετικών προορισμών των ζώων τα οποία έχουν τύχει πριμοδότησης, τα κράτη μέλη δεν διαθέτουν παρόμοια στοιχεία και κατά συνέπεια ούτε η Επιτροπή είναι σε θέση να δώσει ακριβή απάντηση στο ερώτημα αυτό.

Η Επιτροπή γνωρίζει αρκετά καλά την εκτατική παραγωγή την οποία αναπτύσσουν οι παραγωγοί ταύρων για ταυρομαχίες καθώς και το γεγονός ότι το μεγαλύτερο ποσοστό των ζώων που παράγονται από τους παραγωγούς αυτούς δεν καταλήγει στην αρένα. Απάυτό προκύπτει ότι η πρόταση αναφέρεται αποκλειστικά στα ζώα και όχι στις εκμεταλλεύσεις οι οποίες παράγουν αυτό το είδος ζώων.
ΓΡΑΠΤΗ ΕΡΩΤΗΣΗ P-1284/96 υποβολή: Raymonde Dury (PSE) προς την Επιτροπή (15 Μαΐου 1996)

Θέμα: Εφαρμογή του δημοσιονομικού κονδυλίου Β3-4004

Τα προηγούμενα χρόνια, το δημοσιονομικό κονδύλι Β3-4004, που καλύπτει πρωτίστως «την προώθηση συναντήσεων μεταξύ εκπροσώπων των εργαζομένων και των εργοδοτών των επιχειρήσεων και των ομίλων επιχειρήσεων» κατά την Οδηγία 94/45/ΕΚ ((ΕΕ L 254, 30.9.1994, σελ. 64 )) του Συμβουλίου, ήταν διαθέσιμο ήδη από την 1η Μαρτίου.

Εφέτος όμως, φαίνεται ότι οι δικαιούχοι δεν έχουν ακόμη δυνατότητα χρησιμοποίησής του. Η κατάσταση αυτή είναι ανησυχητική διότι παρακωλύει την ομαλή διεξαγωγή του κοινωνικού διαλόγου.

Μπορεί να εξηγήσει η Επιτροπή τους λόγους της καθυστέρησης, και τί σκοπεύει να πράξει για το θέμα αυτό και πότε;

Απάντηση του κ. Flynn εξ ονόματος της Επιτροπής (17/6/1996)

Η καθυστέρηση στην εκτέλεση του κονδυλίου Β3-4004 του προϋπολογισμού συνδέεται με το πρόβλημα των επιπτώσεων στον προϋπολογισμό από τη μη συμμετοχή του Ηνωμένου Βασιλείου στα κοινωνικά θέματα γενικότερα και, σ'αυτό το πλαίσιο, από το ερώτημα εάν και σε ποιά έκταση οι εταιρείες και οργανώσεις που εδρεύουν στο Ηνωμένο Βασίλειο μπορούν να λαμβάνουν χρηματοδοτήσεις από το κονδύλιο Β3-4004 του προϋπολογισμού.

Επετεύχθη σφαιρική λύση σ'αυτό το πρόβλημα η οποία περιλαμβάνει το κονδύλιο Β3-4004 το οποίο θα υλοποιηθεί σε δύο χωριστά μέρη:

- δαπάνη άμεσα συνδεδεμένη με την εφαρμογή της οδηγίας 94/45/ΕΚ, στα 14 κράτη μέλη καθώς και με τη μεταφορά της σε νόμο. Λόγω της απόσυρσης, σχέδια από το Ηνωμένο Βασίλειο δεν μπορεί να χρηματοδοτηθούν από αυτήν τη δαπάνη 7

- δαπάνη μή άμεσα συνδεδεμένη με την οδηγία αλλά η οποία στοχεύει στην προώθηση ενημέρωσης και διαβουλεύσεων των μισθωτών και εργοδοτών με την ευρύτερη έννοια σε όλα τα κράτη μέλη.

Ο οδηγός για το χρήστη 1996, ο οποίος είναι πλέον διαθέσιμος, αναφέρει τα λεπτομερή κριτήρια γι αυτήν την προσέγγιση.

Η Επιτροπή θα προτείνει στις αρχές προϋπολογισμού συμπληρωματικό και τροποποιήση του προϋπολογισμού 1996 (ΣΤΠ) με σκοπό να εκφρασθεί σχηματικά η παραπάνω προσέγγιση. Εντούτοις, αυτό δεν θα εμποδίσει την εφαρμογή του κονδυλίου Β3-4004 η οποία θα αρχίσει αμέσως χωρίς περαιτέρω καθυστέρηση.
ΓΡΑΠΤΗ ΕΡΩΤΗΣΗ E-1093/96 υποβολή: Νικήτας Κακλαμάνης (UPE) προς την Επιτροπή (13 Μαΐου 1996)

Θέμα: Χρηματοδότηση έργων ύδρευσης

Υπάρχουν πληροφορίες ότι η Ευρωπαϊκή Επιτροπή προτίθεται να επανεξετάσει τη χρηματοδότηση από το Ταμείο Συνοχής των έργων ύδρευσης των ακολούθων δήμων: Πτολεμαΐδας, Χαλκίδας, Γιαννιτσών, Βέροιας, Τρικάλων, Φλώρινας, Άργους, Τρίπολης. Για τα παραπάνω έργα είχε εκδοθεί απόφαση χρηματοδότησης της ΕΕ με προϋπολογισμό μικρότερο των 10.000.000 Εcu για κάθε ένα από αυτά.

Ερωτάται η Επιτροπή:

1. Υπάρχει πρόθεση διακοπής της χρηματοδότησής τους κατά την παρέκκλιση των αποφάσεων έγκρισης της χρηματοδότησης;

2. Σε μία τέτοια περίπτωση θα θέλαμε να πληροφορηθούμε την αιτιολόγηση αυτής της πρόθεσης για όλα τα ως άνω έργα και ειδικότερα γι' αυτό της Χαλκίδας.

Κοινή απάντηση της κ. Wulf-Mathies εξ ονόματος της Επιτροπής στις γραπτές ερωτήσεις E-1093/96 και E-1106/96 (14 Ιουνίου 1996)

Σύμφωνα με το άρθρο 9 του κανονισμού (ΕΟΚ) αριθ. 792/93 του Συμβουλίου της 30ής Μαρτίου 1993 για τη θέσπιση χρηματοδοτικού μέσου συνοχής ((ΕΕ L 79 της 1.4.1993. )), η Επιτροπή είχε εγκρίνει τον Οκτώβριο του 1993, φάσεις ανεξάρτητων από τεχνική και χρηματοδοτική άποψη έργων ύδρευσης στις πόλεις της Χαλκίδας, της Πτολεμαΐδας, των Γιαννιτσών, της Βέροιας, των Τρικάλων, της Φλώρινας, του Άργους και της Τρίπολης. Τα σχετικά έργα ολοκληρώθηκαν τον Οκτώβριο του 1995.

Στη συνέχεια, οι ελληνικές αρχές είχαν υποβάλει τον Ιούλιο του 1994 και τον Νοέμβριο του 1995 για χρηματοδότηση από το Ταμείο Συνοχής, άλλα ανεξάρτητα από τεχνική και χρηματοδοτική άποψη έργα στις προαναφερθείσες πόλεις, βάσει του άρθρου 1 παράγραφος 3 του κανονισμού (ΕΚ) αριθ. 1164/94 της 16ης Μαΐου 1994 για την ίδρυση του Ταμείου Συνοχής ((ΕΕ L 130 της 25.5.1994. )). Τα έργα αυτά, το συνολικό κόστος των οποίων κυμαίνεται μεταξύ 1,4 εκατ. ECU (Χαλκίδα) και 3 εκατ. ECU (Πτολεμαΐδα), δεν ελήφθησαν υπόψη ως κατά προτεραιότητα έργα. Η Επιτροπή ενημέρωσε τις ελληνικές αρχές, το Δεκέμβριο του 1995, σχετικά με την απόφασή της να μη συγχρηματοδοτήσει τα εν λόγω έργα.

Ας σημειωθεί ότι το Ταμείο Συνοχής δεν διαθέτει αίτηση εκ μέρους των ελληνικών αρχών, όπου παρουσιάζονται τα εν λόγω έργα στο πλαίσιο των ομάδων συναφών έργων, σύμφωνα με το άρθρο 10 παράγραφος3 του κανονισμού του Ταμείου Συνοχής. Εάν είχε υποβληθεί μία τέτοια αίτηση, η Επιτροπή θα μπορούσε να προβεί σε επανεξέταση των σχετικών φακέλων.